da en da nl ca da da de es da da da da da da da da da da da da da da nb da en da da da en en en sv da da da da da da da nb da nb da sv nb da da da nb da en eo nb da de nb da da da da da da da da da da da da nl da en da da es nl da
Boligsælgere holder fast i høje priser
Udbudspriserne på huse og lejligheder er steget det seneste år, men farten på prisstigningerne er taget af, siger analytiker
Udbudspriserne på huse og lejligheder steg i juli, selv om salget er gået en del tilbage. Foto: Palle Skov
Boligmarkedet har sat farten betydeligt ned siden de hektiske tider under Corona. Der er markant færre handler nu end for et år siden, og liggetiden på boliger er også blevet længere.
Ifølge en ny statistik fra Finans Danmark, som ejendomsmæglerkæden Home har set nærmere på, har det dog i første omgang ikke gjort det billigere at købe bolig.
I juli blev huse og ejerlejligheder på landsplan sat til salg hhv. 6,4 % og 3,7 % dyrere end i samme måned sidste år.
Senioranalytiker i Danske Bank Bjørn Tangaa Sillemann hæfter sig ved, at boligpriserne ikke stiger så meget, som de har gjort.
”Hvis man sammenligner med år-til-år stigningen for juni, så ser det trods alt ud til, at priserne udvikler sig nogenlunde fladt nu,” siger han i en kommentar til de nye tal.
Købere og sælgere skal finde hianden igen
I ejendomsmæglerkæden Home forstår man godt, at boligejerne forsøger at få den maksimale pris for deres bolig.
”Det er helt naturligt. Lige nu er boligmarkedet et sted, hvor køberne og sælgerne skal forsøge at finde hinanden igen på et nyt niveau, men den proces vil tage et par måneder, for man føler jo hinanden lidt på tænderne i øjeblikket,” siger boligmarkedsanalytiker i Home Henrik Hauthorn Jensen.
Han understreger dog, at der hver dag er masser af boligsælgere og -købere, der mødes i en handel til en pris, som begge parter er tilfredse med.
Antallet af handler i første halvdel af året ligger dog i 66 af landets kommuner 25 % eller mere under salget i 2021.
”Men det er vigtig at huske på, at 2021 var et ekstraordinært år på boligmarkedet, både målt på handler og prisstigninger, og at vi nu ser et boligmarked, der er på vej tilbage til ’normalen’ fra årene op til Corona. Det er en stor omvæltning for alle parter, som tager lidt tid at vænne sig til,” vurderer Homes markedsanalytiker.
Henrik Hauthorn JensenTalsperson - presseservice & analyse
Udbudspriserne på huse og lejligheder steg i juli, selv om salget er gået en del tilbage. Foto: Palle Skov
Information om home a/s
Søren Frichs Vej 36 F
home-kæden - kort fortalt
home er ejendomsmæglerkæde for Danske Bank-koncernen og et 100 % ejet datterselskab af Realkredit Danmark.
Det er homes mission at være ejendomsmægler for alle, der flytter.
I home hjælper vi dig godt på plads i boliglivet.
home er en af landets mest kendte ejendomsmæglerkæder
home blev stiftet den 1. august 1989
home omsætter årligt boliger for en værdi af 30-35 mia. kr.
home har over 900 ansatte
home er en franchise-kæde
home har ca. 120 franchisetagere
home har 185 home-butikker fordelt over hele landet**
homes ejendomsmæglere formidler også lejeboliger
home har særligt uddannede køberrådgivere
home har 4 servicecentre, hvor specialister klarer alt papirarbejdet i handlen.
Find nærmeste home-forretning her, eller ring på tlf. 8615 4300.
*  Kilde: Analyseinstituttet YouGov, brandtracking.
Følg pressemeddelelser fra home a/s
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra home a/s
Energitilskuddet til dit hjem ændres i 20236.10.2022 07:00:00 CEST | Pressemeddelelse
1,3 mia. kr. bliver til en varmepumpe- og energirenoveringspulje – og du skal have hurtigere svar på din ansøgning
Større udbud og nye ’normale’ tider: Flere ser på hus og lejlighed5.10.2022 07:00:08 CEST | Pressemeddelelse
Boligmarkedet nu tåler ingen sammenligning med 2021 – men der er flere fremvisninger i fire ud af fem regioner i den seneste måned, viser ’Boligbrief’ fra Home og Danske Bank
Østjyske mæglere bliver ’bortført’ og skal finde boligens ’hjem’3.10.2022 12:50:29 CEST | Pressemeddelelse
Nyt boligprogram på TV2: I ’Sæt boligen på kortet’ gætter ejendomsmæglere beliggenheder på liebhaverboliger i Østjylland ud fra pris, indretning og nogle få ledetråde. Sofie Vogt, indehaver af Home Grenaa, er en af de medvirkende, som bliver kørt væk med bind for øjnene.
FLYTNING: Gå uden om børneværelset29.9.2022 07:28:14 CEST | Pressemeddelelse
Når familien flytter er det en god anledning til at rydde op og smide væk. Det gælder dog ikke børnenes ting
Med udsigt til Lighthouse: Home er flyttet til Aarhus Ø27.9.2022 08:00:00 CEST | Pressemeddelelse
Home har pakket flyttekasserne ud i ny butik i havnebydelen – som første ejendomsmægler og 10 år efter de første beboere
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022